Nohu puhul on eriti öösel hea kui õhk niiskem - lapsel parem hingata. Hea ja lihtne lahendus on teha rätik märjaks ning panna see voodi äärele. Veel parem oleks lisada paar tilka eukalüptiõli (meil oli eukalüpt-piparmünt ja see oli liiga vänge). Lisaks võib tilgutada ninna rinnapiima või füsioloogilist lahust (Humer ka ok). Seejärel laps kõhuli või istuli sülle ja las valgub ise välja kõik, mis välja tulema peab. Liigne aspireerimine mõjub halvasti lapse õrnadele limaskestadele. Lepatriinusokid: enne magamaminekut täpitad lapse jalakannad joodiga ära ning tõmbad otsa puuvillased sokid pluss villased ning hommikuks on nohu oluliselt vähenenud. Lisaks panime me küüslaugu küüne või paar lapse voodi äärele - peletab batsille Madratsi pea pool tõsta väheke kõrgemale (raamat vms madratsi alla), et tatt saaks vajadusel väljapoole liikuda.